પાટણ તાલુકાના બોરસણ ગામે વહેલી સવારે વન્ય પ્રાણી દીપડાને એક ઈસમે ખેતરમાં જતા જોતા તેઓએ આ બાબતની જાણ ગામના સરપંચને કરી હતી અને તેઓએ પાટણ વન વિભાગ કચેરીને આ બાબતની જાણ કરતા વન વિભાગની ટીમ બોરસણ ગામે આવી પહોંચતા અને આ વાત વાયુવેગે સમગ્ર ગામમાં પ્રસરી જતા આખું ગામ ભયના ઓથા તળે આવી જવા પામ્યું હતું અને લોકો ધારીયા, તલવાર, લાકડી, બંદૂક જેવા હથિયારો લઈ ખેતરોમાં કલાકો સુધી તેની શોધખોળ કરી હતી અને સૌ પ્રથમ રાયડાના ખેતરમાં દીપડાને જોતા ચારે તરફ લોકો હથીયાર લઈ ઉભા થઈ ગયા હતા અને ગામનાં ત્રણ વ્યક્તિઓ હિંમત દાખવી દીપડાને શોધવા ખેતરમાં ઘુસતા દીપડાએ અચાનક જ દોડી આવી મનુજી પરબતજી ઠાકોર પર હુમલો કરી નાસી છુટતા લોકોના ટોળામાં નાસભાગ મચી જવા પામી હતી અને દીપડો છલાંગ લગાવી એરંડાના ખેતરમાં ઘુસી ગયો હતો.